Diari Oficial de la Generalitat Valenciana


Sumari del DOGV 9631, del 04-07-2023 (2023/7505)

Extracte de la Resolució de 27 de març de 2023, del Rectorat de la Universitat de València, per la qual es convoca i s'estableixen les bases reguladores de la segona edició del Premi Càtedra SEOFER de la Universitat de València al millor treball final de grau, treball final de màster o tesi doctoral relacionat amb el transport, la mobilitat o la seguretat viària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7505


Data del document
:   28-03-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 27 de març de 2023, del Rectorat de la Universitat de València, per la qual es convoca i s'estableixen les bases reguladores de la segona edició del Premi Càtedra SEOFER de la Universitat de València al millor treball final de grau, treball final de màster o tesi doctoral relacionat amb el transport, la mobilitat o la seguretat viària. [2023/7505]  
BDNS (identif.): 705828.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/705828  
  
Primer. Beneficiaris  
Hi pot participar qualsevol estudiant universitari o doctorant de qualsevol universitat d'Espanya que haja presentat i aprovat el TFG, TFM o la tesi doctoral en el curs acadèmic 2021-2022 o 2022-2023 i que estiga relacionat amb alguna de les temàtiques citades.  
  
Segon. Objecte  
Constitueix l'objecte regular la concessió d'un premi, en el marc de la Càtedra SEOFER de Seguretat Viària i Mobilitat Intel·ligent, als treballs fi de grau (TFG), treballs fi de màster (TFM) i tesis doctorals presentats durant el període lectiu dels cursos acadèmics 2021-2022 o 2022-2023.  
La finalitat d'aquest premi és fomentar la divulgació en matèria de seguretat viària, transport, mobilitat intel·ligent i senyalització viària, especialment en les següents temàtiques:  
1. La millora de l'acompliment del factor humà (percepció, atenció, aprenentatge i actituds) en la seguretat viària.  
2. La reducció en última instància de l'accidentabilitat i increment de la seguretat viària.  
3. La millora de la mobilitat i seguretat viària en els usuaris vulnerables.  
4. Un avanç en l'eficiència del trànsit i la reducció de la congestió.  
  
5. El foment de la digitalització en el transport.  
6. El desenvolupament de la connectivitat (infraestructura - vehicle).  
7. La reducció d'emissions en el transport.  
  
Tercer. Bases reguladores  
La convocatòria està publicada en la següent URL:  
https://go.uv.es/lB1cTCv   
  
Quart. Quantia  
El premi es finança a càrrec del capítol VII del pressupost de la Universitat de València per a l'any 2023, orgànica 1732980602, específica 38681639, per un import de 2.000 euros.  
S'estableix un únic premi de 2.000 euros. No obstant això, es pot proclamar un premi ex aequo (dos candidats empatats que es reparteixen el premi a 1.000 euros cada premiat).  
També es poden atorgar accèssits o esments especials a la tesi doctoral, sense que això supose necessàriament una dotació econòmica.  
  
Quint. Termini de presentació de sol·licituds  
El termini de presentació començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i romandrà obert fins al 30 de setembre de 2023.  
  
  
València, 28 de març de 2023.- La vicerectora d'Innovació i Transferència (p. d. de la rectora, DOGV 30.05.2022): Rosa María Donat Beneito.